**PROIECT**



**REPUBLICA MOLDOVA**

**CONSILIUL RAIONAL FLOREŞTI**

**DECIZIE Nr.02/\_\_**

**din \_\_\_martie 2025**

**Cu privire la starea de pregătire a sectorului agricol**

**pentru lucrările de primăvară**

Examinând nota informativă privind starea de pregătire a sectorului agricol din raionul Floreşti pentru lucrările de primăvară din anul 2025, conform Programului de activitate a Consiliului raional Floreşti pentru anul 2025, aprobat prin decizia nr.08/18 din 10 decembrie 2024, în temeiul art.43 alin.(2) și art.46 alin.(l) din Legea nr.436/2006 privind administrația publică locală, Consiliul raional **DECIDE:**

1. Se ia act de nota informativă a Direcţiei Agricultură şi Alimentaţie privind starea de pregătire a sectorului agricol din raionul Floreşti pentru lucrările de primăvară din anul 2025

(se anexează).

1. Direcția Agricultură și Alimentație:

1. va acorda producătorilor agricoli asistență informațională, consultativă și tehnologică pentru organizarea și desfășurarea lucrărilor de primăvară;
2. va monitoriza respectarea tehnologiilor la efectuarea acestor lucrări;
3. periodic va analiza starea dezvoltării culturilor agricole și după caz va înainta propuneri privind ameliorarea situației și înlăturarea neajunsurilor depistate.

3. Controlul asupra executării prezentei decizii se pune în sarcina doamnei Aliona Cojocaru, vicepreședintă a raionului Florești.

**Președintele ședinței**

**Contrasemnat:**

**Secretarul**

**Consiliului raional Floreşti**

Coordonat: Aliona Cojocaru,

Vicepreşedintă a raionului Floreşti

Elaborat: Valeriu Movilă,

şef al Direcţiei Agricultură şi Alimentaţie

Elaborat şi avizat: Daniel Turculeţ,

secretarul Consiliului raional Floreşti

Avizat: Daniela Anton,

şefă secţie, Secţia Juridică, Resurse Umane şi Administraţie Publică

Consiliului raional Floreşti

**NOTA DE FUNDAMENTARE**

**la proiectul de decizie ,,Cu privire la starea de pregătire a sectorului agricol**

**pentru lucrările de primăvară”**

|  |
| --- |
| * + - 1. **Denumirea sau numele autorului și, după caz, a/al participanților la elaborarea proiectului actului normativ** |
| Aliona Cojocaru, vicepreşedinta raionului Floreşti, Direcția Agricultură și Alimentație, secretarul Consiliului raional Floreşti |
| **2. Condiţiile ce au impus elaborarea proiectului actului normativ** |
| Proiectul de decizie a fost elaborat în scopul prezentării notei informative privind starea de pregătire a sectorului agricol din raionul Floreşti pentru lucrările de primăvară din anul 2025, conform Programului de activitate a Consiliului raional Floreşti pentru anul 2025, aprobat prin decizia nr.08/18 din 10 decembrie 2024 |
| **2.1.Temeiul legal sau, după caz, sursa proiectului actului normativ**  Proiectul de decizie este elaborat în temeiul deciziei nr.08/18 din 10 decembrie 2024 “Cu privire la aprobarea Programului de activitate al Consiliului raional Floreşti pentru anul 2025”, art.43 alin.(2) și art.46 alin.(l) din Legea nr.436/2006 privind administrația publică locală |
| **2.2. Descrierea situației actuale și a problemelor care impun intervenția, inclusiv a cadrului normativ aplicabil și a deficiențelor/lacunelor normative** |
| Nu este aplicabil |
| **3. Obiectivele urmărite și soluțiile propuse** |
| **3.1. Principalele prevederi ale proiectului și evidențierea elementelor noi** |
| 1. Se ia act de nota informativă privind starea de pregătire a sectorului agricol din raionul Floreşti pentru lucrările de primăvară din anul 2025 (se anexează).  2. Direcția Agricultură și Alimentație:  1) va acorda producătorilor agricoli asistență informațională, consultativă și tehnologică pentru organizarea și desfășurarea lucrărilor de primăvară;  2) va monitoriza respectarea tehnologiilor la efectuarea acestor lucrări;  3) periodic va analiza starea dezvoltării culturilor agricole și după caz va înainta propuneri privind ameliorarea situației și înlăturarea neajunsurilor depistate.  3. Controlul asupra executării prezentei decizii se pune în sarcina doamnei Aliona Cojocaru, vicepreședintă a raionului Florești. |
| **3.2. Opțiunile alternative analizate și motivele pentru care acestea nu au fost luate în considerare** |
| Nu este aplicabil |
| **4.Analiza impactului de reglementare** |
| **4.1. Impactul asupra sectorului public** |
| Proiectul de decizie poartă un caracter informativ de aplicare și respectare a prevederilor tehnologiilor în agricultură. |
| **4.2**. **Impactul financiar și argumentarea costurilor estimative** |
| Nu este aplicabil |
| **4.3. Impactul asupra sectorului privat** |
| Nu este aplicabil |
| **4.4. Impactul social**  **4.4.1. Impactul asupra datelor cu caracter personal**  **4.4.2. Impactul asupra echității și egalității de gen** |
| Nu este aplicabil |
| **4.5. Impactul asupra mediului** |
| Nu este aplicabil |
| **4.6. Alte impacturi și informații relevante** |
| Nu este aplicabil |
| **5. Compatibilitatea proiectului actului normativ cu legislația UE** |
| Nu este aplicabil |
| **6. Avizarea şi consultarea publică a proiectului** |
| Proiectul de decizie a fost avizat de către comisiile consultative de specialitate, Secţia Juridică, Resurse Umane şi Administraţie Publică şi secretarul Consiliului raional Floreşti. În scopul respectării prevederilor Legii nr.239/2008 ,,Privind transparenţa în procesul decizional’’, proiectul a fost plasat pe site-ul Consiliului raional la directoriul ,,Procesul decizional”. |
| **7. Modul de încorporare a actului în cadrul normativ existent** |
| Proiectul de decizie este întocmit în conformitate cu actele normative în vigoare. |
| **8. Măsurile necesare pentru implementarea prevederilor proiectului actului normativ** |
| Nu este aplicabil |

**Șef al Direcției Agricultură și Alimentație Valeriu Movilă**

Consiliului raional Floreşti

**Notă informativă**

**privind starea de pregătire a sectorului agricol din raionul Florești pentru**

**lucrările de primăvară din anul 2025**

**Luna martie marchează debutul campaniei de primăvară.** Pregătirea către lucrările agricole de primăvară reprezintă o preocupare pentru orice producător agricol în vederea începerii unui nou sezon agricol.

Conform datelor din Cadastrul funciar al raionului Florești, la situația din 01.01.2025, suprafața terenurilor agricole (cu excepția grădinilor și fondului de rezervă a primăriilor), constituie 65166 ha, inclusiv:

- terenuri arabile - 62023 ha;

- plantații multianuale perene - 3143 ha;

din care livezi sămânțoase și sâmburoase pe rod -1373 ha.

Din suprafața totală arabilă, pentru roada anului 2025 au fost însămânțate cu culturi de toamnă 29152 ha și anume:

Grâu - 17933 ha;

Orz - 3366 ha;

Rapiță – 7398 ha;

Alte culturi (spelta,triticale,mazăre,secară) – 455 ha.

În ansamblu, culturile de toamnă ocupă 47% din suprafața totală arabilă, fiind mai mare în comparatie cu anul precedent cu 5062 ha, inclusiv grâul cu 1980 ha, orzul cu 753 ha, rapița cu 2055 ha.

Culturile de toamnă au iernat în condiții de influiență a o serie de fluctuații termice, după perioade prelungite de temperaturi ridicate, urmând scăderi abrupte ale temperaturii. Aceste variații de temperatură au avut un impact considerabil asupra culturilor agricole de toamnă, influențând atât dezvoltarea plantelor, cât și producția agricolă globală.

Perioadele extinse de temperaturi înalte înregistrate au grăbit procesele de creștere și dezvoltare ale culturilor, iar lipsa zăpezii, ce are rol protector asupra culturilor, le face extrem de vulnerabile în fața înghețurilor de peste -10,-15 grade Celsius înregistrate în luna februarie. Acest lucru se explică prin faptul că plantele aflate într-un mediu cu temperaturi înalte consumă mai rapid rezervele de energie, ceea ce le slăbește rezistența la frig.

De asemenea se atestă o insuficiența de umiditate în sol. Precipitațiile din primele zile ale lunii martie vor avea un impact pozitiv asupra culturilor de toamnă, asigurând umiditatea necesară pentru reluarea proceselor vegetative. Totuși, per ansamblu, nivelul precipitațiilor rămâne insuficient, iar solul necesită cantități mai mari de apă pentru a susține o dezvoltare optimă a culturilor.

**Una dintre lucrările tehnologice de bază la culturile de toamnă este fertilizarea culturilor cu** îngrășăminte pe bază de azot.

Fertilizarea este necesară pentru obținerea unor producții ridicate și de calitate deoarece aceasta influențează rezistența la factorii de stres, toleranța la boli și capacitatea de valorificare a resurselor disponibile.

La data de 17.01.2025 Direcția Agricultură și Alimentație a organizat și desfășurat un seminar informativ-practic cu administratorii şi specialiştii întreprinderilor agricole cu tematica „Aspecte privind starea culturilor de toamnă și de fertilizare a acestora”

La momentul actual, suprafața culturilor de toamnă fertilizate pe sol înghețat-dezghețat cu îngășăminte pe bază de azot este de 18150 ha, sau la nivel de 62,2% , inclusiv grâul - 55%, orzul 67%, rapița - 79%.

Suprafața rămasă de culturi de toamnă urmează a fi fertilizată în perioada următoare cu administrarea îngrășămintelor la nodul de înfrățire a plantelor, dar și cu îngășăminte lichide.

Starea culturilor de toamnă la momentul actual se poate caracteriza ca una „satisfăcătoare-bună”.

## De asemenea, în perioada de primăvară urmează a fi întreprinse măsuri de prevenire și combatere a buruienilor, bolilor și dăunătorilor, de fertilizare foliară, alte lucrări tehnologice.

Lucrările agricole în plantațiile multianuale au demarat, cu tăiatul în uscat și formarea roadei. La momentul actual nivelul acestei lucrări în plantațiile multianuale este de peste 85% la specii semințoase şi peste 75% la sâmburoase. La celelalte culturi lucrările variază de la 35% până la 60%, ele fiind culturi specifice.

Totodată, în primăvara anului 2025 se preconizează a fi înființate 11 ha de plantații pomicole tinere de cireș.

Astfel, în sectorul pomicol urmează a fi finisat tăiatul în uscat la pomi, efectuarea lucrărilor de afânare și fertilizare a solului, de protecție a plantațiilor de boli și dăunători, instalarea de sisteme de irigare noi și punerea în funcțiune a celor existente, precum și alte lucrări specifice sectorului.

Conform structurii de însămânțare, în primăvara anului 2025 se preconizează a fi semănate:

Orz - 150 ha;

Grâu de primăvară - 50 ha;

Ovăz - 25 ha;

Mazăre - 550 ha;

Rapiță de primăvară - 50 ha;

Porumb-marfă - 12750 ha;

Porumb pentru siloz - 200 ha;

Porumb la semințe - 50 ha;

Sorg la boabe - 2200 ha;

Sfeclă pentru zahăr - 400 ha;

Floarea-soarelui - 15600 ha;

Lucernă (primul an) - 100 ha;

Legume - 238 ha;

Cartof - 20 ha;

Alte culturi - 120 ha;

Total - 32503 ha.

Culturile de primăvară sunt fundamentale pentru succesul agricol, deoarece sunt plantate într-o perioadă în care condițiile climatice sunt favorabile dezvoltării plantelor, iar solul începe să se încălzească. Aceste culturi contribuie la menținerea unui ecosistem agricol echilibrat, ajutând la prevenirea eroziunii solului și la îmbogățirea acestuia cu nutrienți, prin rotirea culturilor. De asemenea, culturile de primăvară sunt esențiale pentru diversificarea producției agricole, oferind fermierilor oportunități de a cultiva o gamă variată de plante care se potrivesc cu clima și condițiile specifice ale sezonului. Pe lângă aceste avantaje ecologice și economice, culturile de primăvară pot ajuta și la combaterea dăunătorilor și bolilor, prin alternarea cu alte culturi, în cadrul unui sistem de gestionare durabilă a terenurilor.

Etapele principalele ale lucrărilor agricle la culturile de primăvară sunt: pregătirea terenului în vederea creării unui pat germinativ optim pentru răsărire uniformă a plantelor, fertilizarea de bază, semănatul, combaterea buruienilor și protecția fitosanitară.

Remarcăm faptul că producătorii din raion practică, inclusiv, agricultura ecologică vegetală, care reprezintă un sistem de producție agricolă ce se concentrează pe utilizarea de metode și tehnici durabile, pentru a cultiva plante fără utilizarea excesivă a pesticidelor sintetice, îngrășămintelor chimice și altor substanțe artificiale.

În anul 2025 suprafața totală ocupată cu culturi ecologice va constitui peste 500 ha, unde se vor cultiva/cultivă preponderent grâu spelta și mazăre.

E de menționat faptul că lucrările agricole de primăvară demarează în condițiile în care agricultorii din raion se confruntă cu un șir de probleme cum ar fi:

- urmare a secetei din anul agricol 2024, când producătorii agricoli au suferit pierderi semnificative, situația economică și financiară a întreprinderilor agricole este una foarte dificilă;

- supraîndatorarea agenților economici;

- acces problematic la credite bancare, iar conform spuselor unor agricultori, băncile refuză să îi mai crediteze;

- nivel ridicat a prețurilor la fertilizanți și produse de uz fitosanitar, ce face problematică aplicarea lor sub roada programată;

- menținerea la un nivel înalt a prețurilor la carburanți, motorină/benzină, dar și al altor imputuri necesare pentru organizarea și buna desfășurare a lucrărilor agricole de primăvară;

- neachitarea tuturor subvențiilor agricole pentru dosarele depuse în anul 2024;

- insuficiența de specialiști agricoli, mecanizatori calificați, dar și zilieri.

Dar cea mai mare îngrijorare pentru agricultori sunt condițiile climaterice. Seceta continuă să fie o problema majoră pentru agricultură. Lipsa de precipitații din ultima perioadă a dus la un deficit de umiditate în sol de peste 50%. Această situație pune în pericol culturile agricole. Rezerva de umiditate în sol nu s-a acumulat suficient, iar dacă în perioada următoare nu vom avea precipitații semnificative, riscul unei secete severe în anul 2025 este foarte mare.

Schimbările climatice au un impact profund supra activităților agricole. Temperaturile ridicate duc la modificări în distribuția precipitațiilor și a schimburilor de umiditate.

Fermierii urmează să întreprindă acțiuni de prevenire și adaptare la schimbările climatice, cum ar fi :

- Respectarea asolamentelor. Rotația culturilor reprezintă un procedeu important în sporirea fertilității solului și a producției agricole, care nu poate fi înlocuită prin alte mijloace;

- Diversificarea culturilor agricole, care este esențială pentru creșterea rezilienței economice și reducerea riscurilor climatice;

- Agricultura convențională înlocuită cu agricultura conservativă. Întreprinderea diverselor acțiuni agrotehnice pentru acumularea și, în continuare, conservarea și utilizarea eficientă a rezervelor de apă accesibilă din sol prin folosirea celor mai eficiente procedee tehnologice la pregătirea solului, încorporarea materialului semincier de calitate și îngrijirea plantelor pe întreaga perioadă de vegetație. Astfel, în anul 2025, circa 20 mii hectare de culturi de primăvară vor fi semănate cu elemente conservative după tehnologiile No-Till și Mini-Till;

- Zonalizarea culturilor agricole. Alcătuirea în fiecare zonă agricolă a raionului a unor modalități de încorporare a materialului semincier a culturilor agricole echilibrate, punându-se accentul pe reducerea suprafețelor cultivate cu culturi cu sistemul radicular pivotant, și în primul rând, a floarei-soarelui;

- Irigarea culturilor agricole. Aplicarea largă a irigației culturilor agricole, pentru a combate consecințele de secetă, este foarte problematică. În raion nu avem sisteme capitale pentru irigare, bazinele de acumulare a apei fiind puține la număr și mici ca suprafață, nu îndestulează necesitățile agricultorilor, iar pentru construirea acestora sunt necesare investiții mari. O soluție, însă, ar fi investițiile în irigarea la scară mica, prin intermediul proiectelor și programelor de asistență externă (cu componente de granturi), dar și subvenții agricole acordate de stat, cel puțin pentru terenurile agricole din apropierea râurilor ce curg pe teritoriul raionului (Nistru, Răut, Căinari, Cubolta, Camenca, Soloneț). Da, este problematic, dar nu imposibil.

În context, menționăm că la data de 19 februarie 2025, Direcția Agricultură și Alimentație a organizat un seminar informativ cu participarea producătorilor agricoli, la care au fost abordate chestiuni ce țin de tehnologii de cultivare a porumbului în condițiile schimbărilor climatice, cadrul normativ privind cultivarea cânepii industriale, precum și ofertele de finanțare a agricultorilor, inclusiv a băncilor comerciale, în pragul începerii lucrărilor agricole de primăvară.

În pofida problemelor care atestă o situație încordată în sectorul agricol, producătorii agricoli din raion desfășoară activități necesare pentru pregătirea, organizarea și desfășurarea reușită a lucrărilor agricole de primăvară, principalele fiind:

- contractarea și, parțial, procurarea materialului semincier de culturi agricole de primăvară, a fertilizanților și pesticidelor. Majoritatea producătorilor agricoli din raion, dispun/au contractat ( cu achitare din mijloace financiare din roada anului 2025) necesarul de material semincier pentru procesul tehnologic agricol preconizat.

- reparația tractoarelor și inventarului agricol, necesar pentru efectuarea lucrărilor agricole de primăvară.

Totalizând cele expuse mai sus, putem menționa că starea de pregătire a sectorului agricol din raion pentru lucrările agricole de primăvară poate fi apreciată cu calificativ de „satisfăcător”, iar producătorii agricoli întreprind toate acţiunile posibile pentru buna organizare și desfășurare a lucrărilor din primăvara anului agricol 2025.

Sperăm ca rezultatele activității agricole din anul curent să fie bune.

**Sef direcție,**

**Direcția Agricultură și Alimentație Valeriu MOVILĂ**